《念奴娇 秋宴夜阑，美人归去，拈此解志恨屏眉。》
清代·姚燮

如何良夕，坐琼箫锦瑟，寂寂帘阴。蕙气梳烟香语细，画蛾扑上罗襟。

车子催灯，侍儿收扇，报说夜凉深。银河天际，起看斜月横参。

行复醉凭人肩，穿花潜远，鬟重不胜簪。六曲栏杆三面树，可容残梦重寻。

两处高楼，一般中酒，愁绝是孤衾。梧桐西院，问谁还打疏砧。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。